Document ID: 32009D0345

ODLOČBA KOMISIJE
z dne 22. aprila 2009
o odobritvi dajanja na trg vitamina K 2 (menakinon) iz Bacillus subtilis natto kot nove živilske sestavine v skladu z Uredbo (ES) št. 258/97 Evropskega parlamenta in Sveta
(notificirano pod dokumentarno številko C(2009) 2935)
(Besedilo v angleškem jeziku je edino verodostojno)
(2009/345/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
ob upoštevanju naslednjega:
(1)
Družba NattoPharma je 20. decembra 2006 vložila zahtevek pri pristojnih organih Irske za dajanje na trg vitamina K 2 (menakinon) iz Bacillus subtilis natto kot nove živilske sestavine za uporabo v živilih za posebne prehranske namene in živilih, ki so jim dodani vitamini in minerali.
(2)
Pristojni organ Irske za ocenjevanje živil je 22. januarja 2007 izdal poročilo o začetni oceni. Sklep poročila je bil, da je potrebna dodatna ocena.
(3)
Komisija je 27. februarja 2007 o tej zahtevi obvestila vse države članice. EFSA je 8. marca 2007 prejela zahtevek za izvedbo ocene.
(4)
Po zahtevku Komisije je znanstveni svet EFSA za dietetične izdelke, prehrano in alergije 2. oktobra 2008 sprejel mnenje o varnosti vitamina K 2. EFSA je v svojem mnenju sklenila, da je menakinon, pridobljen iz Bacillus subtilis natto, varen vir vitamina K.
(5)
Vitamin K 2 je treba uporabljati v skladu z Direktivo Sveta 89/398/EGS z dne 3. maja 1989 o približevanju zakonodaje držav članic, ki se nanaša na živila za posebne prehranske namene (2), Direktivo Komisije 2001/15/ES z dne 15. februarja 2001 o snoveh, ki so lahko dodane za posebne prehranske namene v živilih za posebne prehranske namene (3), in/ali Uredbo (ES) št. 1925/2006 Evropskega parlamenta in Sveta z dne 20. decembra 2006 o dodajanju vitaminov, mineralov in nekaterih drugih snovi živilom (4). Na podlagi znanstvene ocene se sklene, da menakinon izpolnjuje merila iz člena 3(1) Uredbe (ES) št. 258/97.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Vitamin K 2 (menakinon) kot vir vitamina K, kakor je določen v Prilogi, se lahko daje na trg Skupnosti kot nova živilska sestavina, ki jo je treba uporabljati v skladu z Direktivo 2001/15/ES in/ali Uredbo (ES) št. 1925/2006.
Člen 2
Oznaka nove živilske sestavine, odobrene s to odločbo, na embalaži živil je „menakinon“ ali „vitamin K“.
Člen 3
Ta odločba je naslovljena na družbo NattoParma, Dammensveien 40, P.O.Box 2896 Solli, N-0230 Oslo, Norveška.
V Bruslju, 22. aprila 2009

Labels: 17
7
0
6
18